เป็นครั้งที่สองในชีวิตของผม ที่มีโอกาสได้มาเยือนเมืองระนองแห่งนี้ อยากจะเรียกว่าเป็นปอดของจังหวัดกลุ่มอันดามันแถมมีบ่อน้ำร้อนเรียงรายท่ามกลางหมู่มวลแมกไม้เขียวขจีทั้งเมือง และก็ยังมีร้านอาหารที่อร่อยๆ หลากหลายร้านมาก ร้านนี้เป็นร้านหนึ่งที่ผมต้องซูฮกให้เลยครับ ทั้งรสชาติ ความสด ความอร่อยและราคาครับ
อร่อยมากๆจนต่อมรับรู้ลิ้นทำงานหนักตลอดเวลาที่ลิ้มรสอาหารของร้านนี้
- เพดานปากหมูทอดกระเทียม กรุบกรอบนุ่ม อร่อยลิ้นดีครับ เค็ม มัน พอดีครับ
- ปลาอินทรีทอดน้ำปลา เค็ม มัน หวาน มาครบเปรี้ยวเผ็ดมากับน้ำจิ้ม
- แกงคั่วหอยขม พ่อครัวแกะมาให้แล้วครับ เผ็ด มัน หวาน เค็มปะแล่มๆ กินกับข้าวอร่อยดีครับ
- แกงส้มปลากะพง รสชาติมาครบครันครับอยากให้ทานกันครับ
- หอยแครงลวก ใหญ่ สด มัน หวาน อยากสั่งเบิ้ลเลยครับ
อ๊ะๆ อย่าเชื่อผมนะ ลิ้นผมไม่เหมือน อยากทราบว่าจริงไหม มาลิ้มด้วยลิ้นของท่านเองครับ